Replisom
Replisom je kompleks molekulskog mehanizma koji vrši replikaciju DNK. Replisom prvo odmotava dvolančanu DNK u dva jednostruka lanca. Za svaki od rezultirajućih pojedinačnih lanaca sintetiše se nova komplementarna sekvenca DNK. Ukupni rezultat je formiranje dvije nove dvolančane DNK sekvence koje su tačne kopije originalne dvolančane DNK. Što se tiče strukture, replisom se sastoji od dva replikativna polimerazna kompleksa, od kojih jedan sintetizira vodeći lanac, a drugi zaostali lanac. Replisom se sastoji od brojnih proteina, uključujući helikazu, RFC, PCNA, girazu/topoizomerazu, SSB/RPA, primazu, DNK-polimerazu III, RNKazu H i ligazu.